CELEX: 32016D0109
Language: el
Date: 2016-01-27 00:00:00
Title: Εκτελεστική απόφαση (ΕΕ) 2016/109 της Επιτροπής, της 27ης Ιανουαρίου 2016, σχετικά με τη μη έγκριση της PHMB (1600, 1.8) ως υπάρχουσας δραστικής ουσίας για χρήση σε βιοκτόνα των τύπων προϊόντων 1, 6 και 9 (Κείμενο που παρουσιάζει ενδιαφέρον για τον ΕΟΧ)

28.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 21/84
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/109 ΤΗΣ ΕΠΙΤΡΟΠΉΣ
   της 27ης Ιανουαρίου 2016
   σχετικά με τη μη έγκριση της PHMB (1600, 1.8) ως υπάρχουσας δραστικής ουσίας για χρήση σε βιοκτόνα των τύπων προϊόντων 1, 6 και 9
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 89 παράγραφος 1 τρίτο εδάφιο,
   Εκτιμώντας τα ακόλουθα:
   
               (1)
            
            
               Ο κατ' εξουσιοδότηση κανονισμός (ΕΕ) αριθ. 1062/2014 της Επιτροπής (2) θεσπίζει κατάλογο των υπαρχουσών δραστικών ουσιών που πρέπει να αξιολογούνται για πιθανή έγκρισή τους για χρήση σε βιοκτόνα προϊόντα. Ο εν λόγω κατάλογος περιλαμβάνει την ουσία PHMB (1600, 1.8).
            
         
               (2)
            
            
               Η ουσία PHMB (1600, 1.8) έχει αξιολογηθεί για χρήση στον τύπο προϊόντων 1, για την υγιεινή του ανθρώπου, τον τύπο προϊόντων 6, συντηρητικά για αποθηκευμένα προϊόντα, και τον τύπο προϊόντων 9, συντηρητικά ινών, δέρματος, καουτσούκ και πολυμερών, όπως ορίζονται στο παράρτημα V του κανονισμού (ΕΕ) αριθ. 528/2012.
            
         
               (3)
            
            
               Η Γαλλία ορίστηκε αρμόδια αρχή αξιολόγησης και υπέβαλε τις εκθέσεις αξιολόγησης, μαζί με τις συστάσεις της, στις 5 Σεπτεμβρίου 2013, στις 8 Οκτωβρίου 2013 και στις 14 Φεβρουαρίου 2014, αντίστοιχα.
            
         
               (4)
            
            
               Σύμφωνα με το άρθρο 7 παράγραφος 1 στοιχείο β) του κατ' εξουσιοδότηση κανονισμού (ΕΕ) αριθ. 1062/2014, οι γνώμες του Ευρωπαϊκού Οργανισμού Χημικών Προϊόντων διατυπώθηκαν στις 16 και 17 Ιουνίου 2015 από την επιτροπή βιοκτόνων, αφού ελήφθησαν υπόψη τα συμπεράσματα της αρμόδιας αρχής αξιολόγησης.
            
         
               (5)
            
            
               Σύμφωνα με τις γνώμες αυτές, τα βιοκτόνα που χρησιμοποιούνται για τους τύπους προϊόντων 1, 6 και 9 και περιέχουν την ουσία PHMB (1600, 1.8) δεν μπορεί να αναμένεται ότι θα ικανοποιούν τις απαιτήσεις που προβλέπονται στο άρθρο 19 παράγραφος 1 στοιχείο β) του κανονισμού (ΕΕ) αριθ. 528/2012. Για τους εν λόγω τύπους προϊόντων, με βάση τα σενάρια που αξιολογήθηκαν στο πλαίσιο των εκτιμήσεων του κινδύνου για την ανθρώπινη υγεία και του περιβαλλοντικού κινδύνου, διαπιστώθηκαν μη αποδεκτοί κίνδυνοι.
            
         
               (6)
            
            
               Επομένως, δεν είναι σκόπιμο να εγκριθεί η ουσία PHMB (1600, 1.8) για χρήση σε βιοκτόνα των τύπων προϊόντων 1, 6 και 9.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για τα βιοκτόνα προϊόντα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η ουσία PHMB (1600, 1.8) (αριθ. ΕΚ: δ.υ., αριθ. CAS 27083-27-8 και 32289-58-0) δεν εγκρίνεται ως δραστική ουσία για χρήση σε βιοκτόνα των τύπων προϊόντων 1, 6 και 9.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 27 Ιανουαρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 167 της 27.6.2012, σ. 1.
   
      (2)  Κατ' εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).